La ntlha ke ne ka abelwa go direla kwa Kyonsha, motse o o dikilometara di le 110 go ya kwa bokonebophirima jwa Yangon. Go ne go na le setlhopha se sennye koo sa batho ba ba neng ba badile dibuka tsa rona tse di theilweng mo Baebeleng e bile ba batla go itse mo go oketsegileng. Fa nna le Robert re goroga, go ne ga phuthega boidiidi jwa batho. Re ne ra araba dipotso tsa bone tse dintsi tsa Baebele mme ra ba bontsha gore dipokano tsa Baebele di tshwarwa jang. Go ise go ye kae, bangwe ba bone ba ne ba kopanela le rona mo tirong ya go rera. Ke ne ka kopiwa gore ke tswelele ke dira mo motseng oo. Morago ga dikgwedi di se kae fela, setlhopha seo se sennye se ne sa nna phuthego e e golang. Gompieno go na le Basupi ba ba fetang 150 mo lefelong leo.